

ประกาศองค์การบริหารส่วนตำบลโพธิ์ทอง

เรื่อง สอบราคาจ้างก่อสร้างถนนคอนกรีตเสริมเหล็กสายสามแยกนบเภา-บ้านนายสมบูรณ์ พิศพรรณ หมู่ที่ ๒ ตำบลโพธิ์ทอง

 องค์การบริหารส่วนตำบลโพธิ์ทองมีความประสงค์จะ สอบราคาจ้างก่อสร้างถนนคอนกรีตเสริมเหล็กสายสามแยกนบเภา - บ้านนายสมบูรณ์ พิศพรรณ หมู่ที่ ๒ ตำบลโพธิ์ทอง โดยทำการเกรด,เกลี่ยถนนและก่อสร้างถนนคอนกรีตเสริมเหล็ก ให้ผิวจราจรกว้าง ๔ เมตร หนา ๐.๑๕ เมตร ยาว ๑๖๐ เมตร หรือมีพื้นที่ไม่น้อยกว่า ๖๔๐ ตารางเมตร พร้อมถมหินคลุกไหล่ทางทั้งสองข้าง กว้าง ๐.๕๐ เมตร ยาว ๑๖๐ เมตร ปริมาณหินคลุก ๒๔ ลูกบาศก์เมตร พร้อมเกลี่ยเรียบ ก่อสร้างตามแบบถนน คสล.อบต.โพธิ์ทองและติดตั้งป้ายประชาสัมพันธ์โครงการตามแบบ อบต.โพธิ์ทอง จำนวน ๑ ป้าย ราคากลางของงานก่อสร้างในการสอบราคาครั้งนี้เป็นเงินทั้งสิ้น ๓๒๔,๐๐๐ บาท (สามแสนสองหมื่นสี่พันบาทถ้วน) (ราคางบประมาณ ๒๙๘,๐๐๐ บาท)

 ผู้มีสิทธิเสนอราคาจะต้องมีคุณสมบัติ ดังต่อไปนี้

 ๑.เป็นบุคคลธรรมดาหรือนิติบุคคล ผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๑๔๙,๐๐๐ บาท

 ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

 ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลโพธิ์ทอง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

 กำหนดดูสถานที่ก่อสร้างในวันที่ ๑๙ สิงหาคม ๒๕๕๖ ตั้งแต่เวลา ๑๐.๓๐ น.ถึงเวลา ๑๑.๐๐ น. ณ ถนนสายสามแยกนบเภา - บ้านนายสมบูรณ์ พิศพรรณ หมู่ที่ ๒ ตำบลโพธิ์ทอง

 กำหนดยื่นซองสอบราคา ในวันที่ ๑ สิงหาคม ๒๕๕๖ ถึงวันที่ ๑๙ สิงหาคม ๒๕๕๖ ณ องค์การบริหารส่วนตำบลโพธิ์ทอง(งานพัสดุ กองคลัง) ระหว่างวันที่ ๑ สิงหาคม ๒๕๕๖ ถึงวันที่ ๑๖ สิงหาคม ๒๕๕๖ ตั้งแต่เวลา ๐๘.๓๐ น.ถึงเวลา ๑๖.๓๐ น. และ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอท่าศาลา(สำนักงานส่งเสริมการปกครองท้องถิ่นอำเภอท่าศาลา)ในวันที่ ๑๙ สิงหาคม ๒๕๕๖ ตั้งแต่เวลา ๐๘.๓๐ น.ถึงเวลา ๑๖.๓๐น. และกำหนดเปิดซองใบเสนอราคาในวันที่ ๒๐ สิงหาคม ๒๕๕๖ ตั้งแต่เวลา ๐๙.๓๐ น. เป็นต้นไป

- ๒ -

 ผู้สนใจติดต่อ**ขอซื้อและรับเอกสารสอบราคาจ้าง ในราคาชุดละ ๕๐๐.-บาท** ได้ที่ องค์การบริหารส่วนตำบลโพธิ์ทอง(งานพัสดุ กองคลัง) ในวันที่ ๑ สิงหาคม ๒๕๕๖ ถึงวันที่ ๑๙ สิงหาคม ๒๕๕๖ ตั้งแต่เวลา ๐๘.๓๐ น.ถึงเวลา ๑๖.๓๐ น.ดูรายละเอียดได้ที่เว็บไซต์ www.phothong.go.th,www.gprocurement.go.th,www.nakhonsitharmmarat.go.th หรือสอบถามทางโทรศัพท์หมายเลข ๐ ๗๕๕๒ ๑๗๖๑ ต่อ ๑๐๕ ในวันและเวลาราชการ

ประกาศ ณ วันที่ ๑ สิงหาคม พ.ศ. ๒๕๕๖

(นายกาแมน สมาด)

นายกองค์การบริหารส่วนตำบลโพธิ์ทอง